The Hunting Party

The Hunting Party on yhdysvaltalaisen Linkin Park -yhtyeen kuudes studioalbumi, joka julkaistiin 13. kesäkuuta 2014. Albumin ovat tuottaneet yhtyeen jäsenet, Mike Shinoda ja Brad Delson. Albumi eroaa musiikilliselta tyyliltään yhtyeen kahdesta edellisestä albumista, jotka olivat elektronista rockia. Mike Shinoda luonnehtii albumia ”rock-äänitykseksi”. Albumin tuottaminen ja äänittäminen kestivät yli vuoden. The Hunting Partylla esiintyvät vierailevina muusikoina Rakim, Helmetin Page Hamilton, System of a Downin Daron Malakian sekä Rage Against the Machinen Tom Morello. Albumin ensimmäisenä singlenä julkaistiin ”Guilty All the Same” 6. maaliskuuta 2014. Toisena singlenä julkaistiin 5. toukokuuta ”Until It’s Gone”. Kolmantena singlenä julkaistiin 8. kesäkuuta ”Final Masquerade”. Albumilta julkaistiin promootiosingleinä ”Wastelands” ja ”Rebellion”. == Taustaa ja äänittäminen == Toukokuussa 2013 laulaja Mike Shinoda ilmoitti, että yhtye on aloittanut työstämään kuudetta albumiaan. Rolling Stonen haastattelussa Shinoda sanoi albumin olleen vaikea Rob Bourdonille, koska hänen täytyi ponnistaa vastatakseen musiikin nopeuteen ja tyyliin. Hän kommentoi, että ”se on todennäköisesti kovinta tavaraa, mitä hän on koskaan soittanut heidän albumeillaan. Hänen täytyi parantaa fysiikkaansa juoksemalla ja nostelemalla painoja sekä työskennellä valmentajan kanssa”. Lopulta Bourdon tunsi olevansa parempi rumpali jokaisen päivän lopussa äänitysten jälkeen. The Hunting Partylla ovat vierailevina muusikoina Rakim Eric B. & Rakim -hip hop duosta kappaleella ”Guilty All the Same”, Page Hamilton alternative metal -yhtye Helmetistä kappaleella ”All for Nothing”, Daron Malakian metalliyhtye System of a Downista kappaleella ”Rebellion” ja Tom Morello Rage Against the Machinesta kappaleella ”Drawbar”. == Julkaisu ja mainostaminen == Helmikuussa 2014 Mike Shinoda viittasi "kesän 2014" julkaisuajankohtaan. 6\. maaliskuuta 2014 yhtye julkaisi ”Guilty All the Same” -kappaleen musiikintunnistuspalvelu Shazamissa. Seuraavana päivänä se julkaistiin yhtyeen ensimmäisenä singlenä tulevalta albumilta. Albumin nimeksi julkistettiin virallisesti The Hunting Party 9. huhtikuuta 2014. Albumin toisena singlenä julkaistiin 5. toukokuuta ”Until It’s Gone”. 1\. kesäkuuta Linkin Park julkaisi YouTube-tilillään sanoitusvideon kappaleesta ”Wastelands”. 3\. kesäkuuta yhtyeen kappale ”Rebellion” sai ensisoittonsa BBC Radio 1 -kanavalla Zane Lowen musiikkiohjelmassa. Kappaleella laulamisesta vastaa Mike Shinoda, Chester Benningtonin hoitaessa kappaleen loppupuolen huuto-osuuden. 8\. kesäkuuta yhtyeen kappale ”Final Masquerade” julkaistiin MTV:n kotisivuilla ja siitä tuli albumin kolmas singlejulkaisu. Linkin Park esitti ensimmäisen kerran albumin kappaleita livenä KMFA Day -musiikkitapahtumassa 24. toukokuuta 2014. Yhtye esitti albumilta kappaleet ”Guilty All the Same”, ”Until It’s Gone” ja ”Wastelands”. == Kappaleet == == Tekijät == ;Linkin Park * Chester Bennington – laulu * Rob Bourdon – rummut, lyömäsoitin * Brad Delson – kitara * Dave ”Phoenix” Farrell – basso * Joe Hahn – levysoitin, samplaus, ohjelmointi * Mike Shinoda – laulu, rytmikitara, koskettimet ;Muut muusikot * Page Hamilton – laulu (kappaleella ”All for Nothing”) * Daron Malakian – kitara (kappaleella ”Rebellion”) * Tom Morello – kitara (kappaleella ”Drawbar”) * Rakim – laulu (kappaleella ”Guilty All the Same”) ;Ammattihenkilöstö * Ethan Mates – äänitekniikka * Mike Shinoda – tuottaja * Brad Delson – tuottaja * Brandon Parvini – kuvataide == Listasijoitukset == === Listat === Lista Korkein sijoitus Australian albumilista 3 Alankomaiden albumilista 8 Belgian albumilista (Flanderi) 3 Belgian albumilista (Vallonia) 8 Itävallan albumilista 2 Oricon albumilista 4 Norjan albumilista 13 Saksan albumilista 1 Puolan albumilista 3 Skotlannin albumilista 4 Suomen albumilista 6 Unkarin albumilista 1 Uuden-Seelannin albumilista 2 Yhdistyneen kuningaskunnan albumilista 2 The Hunting Partystä tuli kultalevy Saksassa, Sveitsissa, Itävaltassa ja Puolassa == Arvostelut == * Imperiumi: 8/10 * Kaaoszine: 7/10 == Lähteet == Luokka:Linkin Parkin albumit Luokka:Vuoden 2014 albumit Luokka:Mike Shinodan tuottamat albumit